ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 9 डिसेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 80,86,910 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 130 कोटी 39 लाखांचा  टप्पा ओलांडला आहे. देशभरात 1,35,89,181 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासांत 8,251 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,40,97,388 झाली आहे.
परिणामी, भारतातील रोगमुक्ती दर 98.36% झाला असून हा मार्च 2020 पासूनचा उच्चांकी दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या 15,000 हून कमी असण्याचा कल आता गेले सलग 42 दिवस कायम आहे.
गेल्या 24 तासांत, 9,419 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 94,742 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.27% असून मार्च 2020 पासूनचे हे सर्वात कमी प्रमाण आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासांत देशात एकूण 12,89,983 चाचण्या करण्यात आल्या. देशात आतापर्यंत एकंदर 65 कोटी 19 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 0.74% असून गेले 25 दिवस हा दर 1%हून कमी राहिला आहे. दैनंदिन पॉझिटीव्हिटी दर आज 0.73% इतका आहे. दैनंदिन पॉझिटीव्हिटी दर गेले सलग 66 दिवस 2% हून कमी आणि गेले सलग 101 दिवस 3% हून कमी राहिला आहे.
इतर अपडेट्स :-
- आतापर्यंत भारत सरकारने खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना आतापर्यंत एकूण 140 कोटींहून अधिक  मात्रांचा पुरवठा करण्यात आला आहे. राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 19 कोटींहून अधिक  मात्रा, यापुढील काळातील लसीकरण करण्यासाठी अजूनही शिल्लक आहेत.
- कोविड -19 आणि त्याच्या विविध उत्परिवर्तनांवर प्रभावी आणि वेळेवर नियंत्रणासाठी तसेच व्यवस्थापनासाठी चाचणी-मागोवा-उपचार-लसीकरण-कोविड प्रतिबंधासाठी योग्य वर्तनाचे पालन हे पंचसूत्री धोरण सार्वजनिक आरोग्य प्रतिसाद धोरणाचा मुख्य आधार असल्याचे अधोरेखित करत, केंद्रीय आरोग्य सचिव राजेश भूषण यांनी आज दूरदृश्य प्रणालीच्या माध्यमातून राज्ये आणि केंद्रशासित प्रदेशांचे आरोग्य सचिव आणि राष्ट्रीय आरोग्य अभियानाच्या व्यवस्थापकीय संचालकांसोबत कोविड -19 च्या ओमायक्रॉन या नव्या स्वरूपाच्या पार्श्वभूमीवर, सार्वजनिक आरोग्य सज्जतेचा आणि लसीकरणाच्या प्रगतीचा आढावा घेतला. यावेळी भारतीय वैद्यकीय संशोधन परिषदेचे महासंचालक डॉ बलराम भार्गव तसेच आरोग्य संशोधन विभागाचे आणि जैवतंत्रज्ञान विभागाचे सचिव डॉ. राजेश गोखले हे देखील उपस्थित होते.
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
पंतप्रधान कार्यालय
पंतप्रधानांचा देशभरातील ग्रामीण विद्युतीकरण आणि सौभाग्य योजनेच्या लाभार्थ्यांशी व्हिडिओ कॉन्फरन्सद्वारे संवाद
नवी दिल्ली, 19 जुलै 2018
पंतप्रधान नरेंद्र मोदी यांनी आज देशभरातील खेड्यांमधल्या 2014 पासून विद्युतीकरणांतर्गत, सर्व लाभार्थ्यांशी संवाद साधला. या संवादादरम्यान लाभार्थींशी पंतप्रधानांनी “प्रधानमंत्री सहज बिजली हर घर योजना- सौभाग्य योजना” या विषयावर व्हिडिओ ब्रीजद्वारे चर्चा केली. पंतप्रधानांचा व्हिडिओ ब्रीजद्वारे विविध सरकारी योजनांवरील हा दहावा संवाद आहे.
18,000 विद्युतीकरण झालेल्या खेड्यांमधील ग्रामस्थांशी बोलतांना पंतप्रधान म्हणाले की, “ज्या लोकांनी अंधार बघितलेला नाही त्यांना उजेडाची किंमत काय कळणार?”
संवादाच्या माध्यमातून पंतप्रधान म्हणाले की, एनडीए सरकारच्या कार्यकाळात हजारो खेड्यांचे विद्युतीकरण झाले. आधीच्या सरकारने दिलेल्या खोट्या वचनांचा उल्लेख करता, वर्तमान सरकारने प्रत्येक खेड्याचे विद्युतीकरण केले आहे. त्यामुळे आम्ही अधिकाराने बोलू शकतो. सरकारने केवळ विद्युतीकरणावर भर दिला नाही तर देशभरातील वितरण पद्धतीमध्ये सुधारणा केली असेही पंतप्रधान म्हणाले.
स्वातंत्र्यानंतरच्या 70 वर्षांमध्ये 18,000 खेडी विद्युतीकरणा अभावी होती. या चार वर्षांमध्ये या सर्व खेड्यांचे विद्युतीकरण पूर्ण झाले आहे. 28 एप्रिल 2018 ला ईशान्य क्षेत्रातील मणिपूरच्या लेईझंग खेडे हे सर्वात शेवटचे विद्युतीकरण झालेले खेडे आहे. 18,000 खेड्यांचे विद्युतीकरण करणे ही काही सोपी गोष्ट नाही. कारण ही खेडी अतिदुर्गम भागात, डोंगराळ भाग आणि जिथे अत्यंत हालाखीची विद्युत जोडणी आहे अशा ठिकाणी हे विद्युतीकरण झाले आहे. या सर्व अडथळ्यांवर मात करुन सर्व खेड्यांचे विद्युतीकरण करण्याचे स्वप्न समर्पित भावना असलेल्या सर्व लोकांच्या सहभागाने पूर्ण झाले आहे.
पंतप्रधानांनी पूर्वोत्तर भारतातील एकूण 18,000 खेड्यांमधील 14,582 गैर विद्युतीकरण झालेली खेडी आणि ईशान्य भागातील 5,790 खेड्यांचा कायापालट केला. सरकारने पूर्व भारताच्या विकासाला प्राधान्य दिले असून विद्युतीकरणही पूर्ण झाले आहे. आता पूर्वोत्तर भारत भारताच्या विकासात्मक प्रवासात मोठी भूमिका साकारु शकेल.
पंतप्रधान पुढे म्हणाले की, “प्रधानमंत्री सहज बिजली हर घर योजना” ही सर्व घरांमध्ये विद्युतीकरण पोहोचावे या उद्देशाने चालू करण्यात आली होती. 86 लक्षापेक्षा जास्त घरांमध्ये या योजनेद्वारे विद्युत पुरवठा देण्यात आला आहे. आता या योजनेने प्रगत टप्पा गाठला असून आमचे ध्येय आता 4 कोटी कुटुंबांना विद्युत जोडणी देणे हे आहे.
लाभार्थ्यांशी संवाद साधताना पंतप्रधान म्हणाले की, विद्युतीकरणामुळे लाभार्थ्यांच्या जीवनात परिवर्तन आले असून ते आता सूर्यास्तापूर्वी काम पूर्ण करु शकतात आणि त्यांची मुलं विद्युत दिव्यांमध्ये सहजपणे अभ्यास करु शकतात. बहुतांश लाभार्थ्यांनी सांगितले की, ग्रामस्थांच्या राहणीमानाचा दर्जा वाढला असून लाभार्थ्यांनी पंतप्रधानांच्या हर घर बिजली योजनेसाठी पंतप्रधानांचे आभार मानले.
B.Gokhale/P.Malandkar
(Visitor Counter : 126
विज्ञान आणि तंत्रज्ञान मंत्रालय
आगामी काळात जागतिक स्तरावरील भूमिका बजावण्यासाठी सक्षम होता यावे यासाठी आणि पंतप्रधान नरेंद्र मोदी यांचा दृष्टीकोन साकार करण्यासाठी भारताने जागतिक मानकांच्या स्तरावर राहण्याचा निर्धार केल्याचे केंद्रीय मंत्री जितेंद्र सिंह यांचे प्रतिपादन
नागपूरमधील विज्ञान काँग्रेसच्या पार्श्वभूमीवर डॉ. जितेंद्र सिंह यांनी नवी दिल्लीतल्या माध्यमांसह प्रादेशिक माध्यमांशी साधला संवाद
नवी दिल्ली, 3 जानेवारी 2023
आज येथे भारतीय विज्ञान काँग्रेसच्या निमित्ताने प्रसारमाध्यमांशी संवाद साधताना केंद्रीय विज्ञान आणि तंत्रज्ञान आणि भू-विज्ञान राज्यमंत्री  डॉ जितेंद्र सिंह म्हणाले, आगामी काळात जागतिक स्तरावरील भूमिका बजावण्यासाठी सक्षम होऊन, पंतप्रधान नरेंद्र मोदी यांचा दृष्टीकोन साकार करण्यासाठी भारताने जागतिक मानकांच्या स्तरावर राहण्याचा निर्धार केला आहे.
डॉ जितेंद्र सिंह म्हणाले की, "महिला सक्षमीकरणासह शाश्वत विकासासाठी विज्ञान आणि तंत्रज्ञान" ही यावर्षीच्या विज्ञान काँग्रेसची मध्यवर्ती संकल्पना अतिशय योग्य आणि विचारशील होती.
मंत्री म्हणाले, परिषदेत सर्वांगीण विकास, चक्राकार अर्थव्यवस्था आणि शाश्वत उद्दिष्टे यावर चर्चा केली जाईल, त्याचवेळी विज्ञान आणि तंत्रज्ञानातील महिलांच्या विकासामधील संभाव्य अडथळ्यांवरही चर्चा केली जाईल.
डॉ जितेंद्र सिंह म्हणाले की, मोदी सरकारच्या गेल्या साडेआठ वर्षांच्या कार्यकाळात भारताने विज्ञान, तंत्रज्ञान आणि नवोन्मेष यामध्ये नवी उंची गाठली, आणि एव्हिएशन  परिसंस्थेची पूर्ण क्षमता जाणून घेण्यासाठी, खासगी क्षेत्रासाठी अवकाश क्षेत्र खुले करण्यासारखे धाडसी निर्णय घेतले. भू-स्थानिक मार्गदर्शक सूचनांना मंत्रिमंडळाची मान्यता, ड्रोन धोरण आणि ब्लू इकॉनॉमीवरील मोदींचा भर, यासारख्या निर्णयांमुळे पुढील दशकात भारताला जगातील पहिल्या 5 देशांमध्ये निश्चितपणे स्थान मिळेल, असे माध्यम प्रतिनिधींच्या काही प्रश्नांना उत्तर देताना त्यांनी सांगितले.
डॉ जितेंद्र सिंह यांनी माहिती दिली की, भारत जागतिक नवोन्मेष निर्देशांक क्रमवारी 2022 मध्ये 40 व्या स्थानावर, जागतिक संशोधन प्रकाशनात तिसऱ्या आणि नवीन स्टार्ट अप परिसंस्थेत तिसऱ्या क्रमांकावर पोहोचला आहे. यामधून पंतप्रधानांनी विज्ञान, तंत्रज्ञान आणि नवोन्मेष यावर दिलेले विशेष लक्ष सूचित होते, ज्यामुळे नवनवीन शोध लावण्यासाठी आणि नवीन कल्पनांसह प्रश्न सोडवण्यासाठी देशातील युवा वर्गाच्या कल्पनाशक्तीला चालना मिळाली.
108 व्या भारतीय विज्ञान काँग्रेसमध्ये शाश्वत विकास, महिला सक्षमीकरण आणि हे सर्व बाजूंनी साध्य करण्यासाठी विज्ञान आणि तंत्रज्ञानाची भूमिका या विषयांवर चर्चा केली जाईल, असेही मंत्री म्हणाले.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
आरोग्य आणि कुटुंब कल्याण मंत्रालय
भारतात एका दिवसात 56,383 रुग्ण बरे होण्याचा विक्रम
एकूण बरे झालेल्या रुग्णांचा आकडा जवळपास 17 लाख
सतत होणाऱ्या घसरणीमुळे, मृत्यू दरात 1.96% पर्यंत सुधारणा
नवी दिल्ली, 13 ऑगस्ट 2020
भारतात एका दिवसात सर्वाधिक 56,383 रुग्ण बरे होण्याच्या आणखी एका विक्रमाची नोंद झाली आहे. या आकड्यासह, कोविड-19 च्या बरे झालेल्या रुग्णांचा आकडा आज जवळपास 17 लाखावर  पोहोचला आहे.
केंद्र आणि राज्य / केंद्रशासित प्रदेश सरकारच्या एकत्रित, केंद्रित आणि सहयोगी प्रयत्नांसह लाखो आघाडीच्या कर्मचाऱ्यांच्या सहाय्यामुळे, केंद्र सरकारच्या सल्ल्यानुसार स्टँडर्ड ऑफ केअरच्या माध्यमातून गंभीर स्वरूपाच्या रुग्णांचे प्रभावी क्लिनिकल व्यवस्थापन, गृह अलगीकरण यासारख्या उपाययोजनांच्या माध्यमातून चाचणी करणे, पाठपुरावा करणे आणि प्रभावी उपचारांची यशस्वी अंमलबजावणी सुनिश्चित केली आहे. रुग्ण बरे होण्याच्या संख्येत सतत होणाऱ्या वृद्धीमुळे रुग्ण बरे होण्याच्या दराने 70 % चा टप्पा पार केला आहे, कोविड-19 रुग्णांचे मृत्यूचे प्रमाण कमी होऊन मृत्यू दर 1.96% वर आला आहे आणि यात सतत घसरण होत आहे.
रुग्ण बरे होण्याच्या विक्रमी नोंदीमुळे हे सुनिश्चित झाले आहे की देशातील कोविडच्या सक्रीय रुग्णांचे प्रमाण कमी झाले आहे आणि सध्या देशात एकूण रुग्णांपैकी 27.27 % सक्रीय कोविड-रुग्ण आहेत. सक्रीय रुग्णांपेक्षा  बरे झालेल्या रुग्णांची संख्या 10 लाखांहून अधिक आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना पाहायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf
M.Chopade/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड – 19 ताजी माहिती
राष्ट्रव्यापी लसीकरण मोहिमेअंतर्गत आतापर्यंत एकूण 220.32 कोटी लस मात्रा  देण्यात आल्या आहेत.
गेल्या 24 तासात 2,12,020 लस मात्रा देण्यात आल्या.
भारतातील उपचाराधीन रुग्णांची संख्या 1,922 आहे.
उपचाराधीन रुग्णांचे प्रमाण 0.01% आहे.
रुग्ण बरे होण्याचा दर सध्या 98.81% आहे.
गेल्या 24 तासात 111 रुग्ण बरे झाले, त्यामुळे बरे झालेल्या एकूण रुग्णांच्या संख्येत वाढ होऊन ती 4,41,49,547 वर पोचली.
गेल्या 24 तासात 102 नवीन रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.47 कोटी चाचण्या करण्यात आल्या. गेल्या 24 तासात 1,52,540 चाचण्या करण्यात आल्या.
उपराष्ट्रपती कार्यालय
कर्करोगाबाबत जागृती, नियमित तपासणी महत्त्वाची- उपराष्ट्रपती
कर्करोग उपचार स्वस्त होण्यासाठी प्रयत्न आवश्यक
(नवी दिल्ली, 24 ऑगस्ट 2018
उपराष्ट्रपती एम. व्यंकय्या नायडू यांनी देशातल्या कर्करोगाच्या वाढत्या प्रकरणांबद्दल चिंता व्यक्त केली आहे. प्रतिबंधात्मक, उपचारात्मक, वेदनानाशक, माफक दरात उपचार पुरवणारी कर्करोग उपचार केंद्र उभारण्याचे आवाहन त्यांनी केले. विशाखापट्टणम् इथल्या होमी भाभा संशोधन केंद्र आणि होमी भाभा कर्क रुग्णालय आणि संशोधन केंद्राच्या वैज्ञानिक, कर्मचारी आणि फॅकल्टी मेंबरशी ते संवाद साधत होते.
तंबाखूचे वाढते सेवन हे भारतात कर्करोगाच्या वाढीचे मुख्य कारण असल्याचे त्यांनी सांगितले. जगभरातल्या मस्तक आणि गळ्याच्या कर्करुग्णांपैकी 60 टक्के रुग्ण भारतातले आहेत, असे सांगून 2030 पर्यंत ही संख्या दुप्पट होण्याची शक्यता आहे. ही चिंतादायी बाब असून याला आळा घालण्यासाठी ठोस उपाययोजनांची गरज त्यांनी व्यक्त केली.
N.Sapre/N.Chitale/P.Kor
मंत्रिमंडळ
उझबेकिस्तानमधल्या आदिजान प्रांतात भारत-उझबेक मुक्त औषध निर्माण क्षेत्र स्थापन करण्याविषयीच्या सामंजस्य कराराला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि उझबेकिस्तान दरम्यान सामंजस्य करार करण्याच्या प्रस्तावाला मंजुरी देण्यात आली. या करारानुसार उझबेकिस्तानमधील आदिजान प्रांतात भारत-उझबेक मुक्त औषध निर्माण क्षेत्र स्थापन केले जाणार आहे. उझबेकिस्तानचे राष्ट्राध्यक्ष 1 ऑक्टोबर 2018 ला भारतात येणार असून त्यावेळी या करारावर स्वाक्षऱ्या होतील.
दोन्ही देशांत औषध निर्माण उद्योगात होत असलेली वाढ लक्षात घेऊन या क्षेत्रातील व्यापार, औषध उत्पादन, संशोधन आणि विकास या क्षेत्रात परस्पर सहकार्य वाढवण्यासाठी एक औपचारिक यंत्रणा उभारण्याचा दोन्ही देशातील सरकारांचा प्रयत्न आहे. या सामंजस्य करारामुळे उझबेक-भारत मुक्त औषध निर्माण क्षेत्र स्थापन करण्यासाठीचा आराखडा तयार होऊ शकेल. या करारामुळे भारतीय औषध निर्माण कंपन्या आणि जैव औषध निर्माण कंपन्या उझबेकिस्तानमधल्या मुक्त औषध निर्माण क्षेत्रात गुंतवणूक करु शकतील तसेच त्यांना औषध निर्माण उत्पादनासाठी उझबेकिस्तानकडून सुविधा मिळू शकतील.
अल्पसंख्यांक मंत्रालय
केंद्रीय मंत्री मुख्तार अब्बास नक्वी यांनी पंतप्रधान नरेंद्र मोदी यांच्या वतीने अजमेर शरीफ दर्ग्यावर चादर अर्पण केली
नवी दिल्ली, 16 फेब्रुवारी 2021
सुफी संत ख्वाजा मोइनुद्दीन चिश्ती यांच्या 809 व्या उरुसनिमित्त केंद्रीय अल्पसंख्यांक विकास मंत्री मुख्तार अब्बास नक्वी यांनी आज पंतप्रधान नरेंद्र मोदी यांच्या वतीने अजमेर शरीफ दर्ग्यावर चादर अर्पण केली. सहिष्णुता आणि सौहार्द्रता हा भारताचा डीएनए आहे आणि आपल्या देशाचा हा अभिमानास्पद वारसा कोणीही “बदनाम किंवा उध्वस्त” करू शकत नाही असे नक्वी यांनी सांगितले.
यावेळी नक्वी यांनी पंतप्रधानांचा संदेश वाचला ज्यात त्यांनी वार्षिक उरुसाच्या निमित्ताने भारत व परदेशातील ख्वाजा मोईनुद्दीन चिश्ती यांच्या अनुयायांना अभिवादन आणि शुभेच्छा दिल्या.
पंतप्रधान नरेंद्र मोदी यांनी आपल्या संदेशात म्हटले आहे की, “ख्वाजा मोइनुद्दीन चिश्ती यांच्या 809 व्या उरुस निमित्त जगभरातील ख्वाजा मोइनुद्दीन चिश्ती यांच्या अनुयायांना अभिवादन आणि शुभेच्छा. हा वार्षिक उत्सव हे सामाजिक ऐक्य आणि बंधुतेचे एक सुंदर उदाहरण आहे. विविध धर्म, पंथ आणि त्यांच्याशी संबंधीत श्रद्धा यांचे सुसंवादी सह-अस्तित्व हा आपल्या देशाचा एक भव्य वारसा आहे. या वारशाच्या जतन आणि संरक्षणात आपल्या देशातील विविध संत, पीर आणि फकीर यांनी महत्त्वपूर्ण भूमिका बजावली आहे. त्यांच्या शांतता आणि सलोख्याच्या संदेशामुळे आपला सामाजिक-सांस्कृतिक वारसा नेहमीच समृद्ध झाला आहे.”
पंतप्रधानांनी आपल्या संदेशामध्ये असे म्हटले आहे की, “सुफी विचारांनी समाजात अमिट छाप उमटवणारे ख्वाजा मोइनुद्दीन चिश्ती हे आपल्या महान आध्यात्मिक परंपरेचे आदर्श प्रतीक आहेत. प्रेम, ऐक्य, सेवा आणि सौहार्द यांना प्रोत्साहन देणाऱ्या गरीब नवाजची मूल्ये आणि मते मानवतेसाठी नेहमी प्रेरणा देतील. ख्वाजा मोईनुद्दीन चिश्ती यांच्या वार्षिक उरुसानिमित्त मी अजमेर शरीफ दर्गा येथे “चादर” सुपूर्द करून त्यांच्याप्रती आदरभाव व्यक्त करतो आणि देशाच्या सुख, कल्याण आणि समृद्धीसाठी प्रार्थना करतो.
गरीब नवाज यांचे जीवन आपल्याला जातीय आणि सामाजिक समरसतेची वचनबद्धता दृढ करण्यासाठी प्रेरणा देते. हे ऐक्य समाजात फूट आणि संघर्ष निर्माण करण्याच्या कटात गुंतलेल्या शक्तींना नेस्तनाबूत करू शकते. ख्वाजा मोइनुद्दीन चिश्ती यांचा संदेश “जगभरातील शांततेसाठी प्रभावी बांधिलकी” आहे असे नक्वी यावेळी म्हणाले.
नक्वी यांच्या हस्ते दर्गा परिसरातील नव्याने बांधण्यात आलेल्या 88 शौचालयांचे उद्घाटनही करण्यात आले ज्यामुळे भक्त आणि यात्रेकरू विशेषत: महिलांना मोठ्या प्रमाणात फायदा होईल. 500 महिला यात्रेकरूंसाठी निवास व्यवस्था असणाऱ्या “रेन बसेरा” चे उद्घाटन त्यांनी केले. दर्गा आवारात पहिल्यांदाच या सुविधा बांधण्यात आल्या आहेत.
नक्वी यांच्या हस्ते दर्ग्याच्या गेट क्रमांक 5 चे उद्घाटन झाले आणि त्यांनी दर्गा परिसरातील गेस्ट हाऊसच्या चौथ्या मजल्याचे उद्घाटनही केले.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
गृह आणि शहरी व्यवहार मंत्रालय
प्रधानमंत्री आवास योजना – शहरी अंतर्गत 3.61 लाख घरे बांधण्यासाठीच्या प्रस्तावाला मंजुरी
राज्ये आणि केंद्र शासित प्रदेशांची कामगिरी जाणण्यासाठी ‘प्रधानमंत्री आवास योजना – शहरी –पुरस्कार 2021 – शंभर दिवसांचे आव्हान’ याचा प्रारंभ
‘जागतिक गृहनिर्माण तंत्रज्ञान आव्हान- भारत’ अंतर्गत सुचीमध्ये समाविष्ट असलेले टेक्नोग्रहीवरचे ई मोड्यूल जारी
प्रधानमंत्री आवास योजना – शहरी अंतर्गत 3.61 लाख घरे बांधण्यासाठीच्या 708 प्रस्तावाना, केंद्र सरकारने 8 जून 2021 ला मंजुरी दिली आहे. प्रधानमंत्री आवास योजना – शहरीच्या, सीएसएमसी अर्थात केंद्रीय मंजुरी आणि देखरेख समितीच्या नवी दिल्लीत झालेल्या 54 व्या बैठकीत हा निर्णय घेण्यात आला. 13 राज्ये आणि केंद्र शासित प्रदेशांचे प्रतिनिधी या बैठकीला उपस्थित होते.
आवास योजना – शहरी –पुरस्कार 2021 – शंभर दिवसांचे आव्हान’ याचाही गृहनिर्माण आणि नागरी व्यवहार मंत्रालयाचे सचिव दुर्गा शंकर मिश्रा यांनी प्रारंभ केला. राज्ये, केंद्रशासित प्रदेश आणि नागरी स्थानिक संस्थांची उत्तम कामगिरी आणि योगदान यांची प्रशंसा करण्यासाठी आणि लाभार्थींना अभियानाची यशस्वी अंमल बजावणी आणि निकोप स्पर्धा निर्माण करण्यासाठी हे पुरस्कार देण्यात येतात.
कोविड-19 च्या दुसऱ्या लाटेतली सीएसएमसीची ही पहिली बैठक होती.सर्वांसाठी घर या अंतर्गत 2022 पर्यंत भारतातल्या शहरी भागातल्या सर्व पात्र लाभार्थींना पक्के घर पुरवण्याच्या सरकारच्या उद्दिष्टाला सरकार देत असलेले महत्व यातून प्रतिबिंबित होते.
सर्व राज्ये आणि केंद्र शासित प्रदेशांमध्ये मंजुरीची मागणी पूर्ण झाली आहे. वापर झालेला नाही अशा निधीचा उपयोग आणि दिलेल्या कालावधीत प्रकल्प पूर्ण होईल याची खातरजमा करणे यावर प्रामुख्याने भर राहील असे दुर्गा शंकर मिश्रा यांनी बैठकीत सांगितले.
विविध कारणानी प्रकल्पात सुधारणा करण्याचे प्रस्ताव राज्ये आणि केंद्रशासित प्रदेशांनी दिले आहेत.
यासह आतापर्यंत प्रधानमंत्री आवास योजना – शहरी अंतर्गत 112.4 लाख घरे बांधण्यासाठीच्या प्रस्तावाना मंजुरी देण्यात आली असून 82.5 लाख निर्माणाधीन तर 48.31लाख घरे पूर्ण झाली किंवा हस्तांतरित करण्यात आली आहेत. आवास योजना – शहरी अंतर्गत 7.35 लाख कोटी रुपयांची एकूण गुंतवणूक करण्यात आली असून केंद्रीय सहाय्य 1.81 लाख कोटी रुपयांचे असून त्यापैकी 96,067 कोटी रुपयांचा निधी जारी करण्यात आला आहे.
जागतिक गृहनिर्माण तंत्रज्ञान आव्हान- भारत’ अंतर्गत सुचीमध्ये समाविष्ट असलेले टेक्नोग्रहीवरचे ई मोड्यूल यावेळी जारी करण्यात आले. या मोड्यूलमध्ये कल्पक बांधकाम तंत्रज्ञानावरच्या लर्निंग टूल्सचा समावेश आहे. कल्पक बांधकाम तंत्रज्ञान क्षेत्रात संबंधितांची क्षमता वृद्धी करण्याच्या दिशेने हे एक पाऊल आहे.
हरियाणातल्या पंचकुला इथे नव्याने बांधण्यात आलेल्या पथदर्शी गृहनिर्माण प्रकल्पाचे उद्घाटन सचिवानी केले.नोकरदार महिलांच्या वसतीगृहासाठी भाडे तत्वाने याचा उपयोग केला जाणार आहे. प्रधानमंत्री आवास योजना – शहरी अंतर्गत तंत्रज्ञान उप अभियानांतर्गत 6 पथदर्शी गृहनिर्माण प्रकल्प पूर्ण झाले असून देशाच्या विविध भागात 7 प्रकल्प बांधण्यात येत आहेत.
अर्थ मंत्रालय
केंद्रीय वित्तमंत्री निर्मला सीतारामन आंतरराष्ट्रीय नाणेनिधी -जागतिक बँकेच्या वार्षिक स्प्रिंग मिटिंगला उपस्थित राहण्यासाठी आज अमेरिकेला रवाना होणार
केंद्रीय वित्तमंत्री गुंतवणूकदार तसेच अनेक देशांसोबतच्या द्विपक्षीय बैठकांबरोबरच जी 20 देशांचे वित्तमंत्री आणि सेंट्रल बँकांचे गव्हर्नर यांच्या बैठकीतही सहभागी होणार
केंद्रीय वित्त आणि कंपनी व्यवहार मंत्री निर्मला सीतारामन 10 एप्रिल 2023 पासून सुरु होणाऱ्या अधिकृत अमेरिका दौऱ्यासाठी आज रवाना होत आहेत.
भारतीय वित्त मंत्रालयाच्या प्रतिनिधीमंडळाचे नेतृत्व केंद्रीय वित्त आणि कंपनी व्यवहार मंत्री करतील आणि त्यात वित्त मंत्रालय आणि भारतीय रिझर्व्ह बँकेचे अधिकारी असतील.
केंद्रीय वित्तमंत्र्यांचे प्रमुख कार्यक्रम पुढीलप्रमाणे :
1. आंतरराष्ट्रीय नाणेनिधी -जागतिक बँकेच्या स्प्रिंग मिटिंग
2. भारताच्या G20 अध्यक्षतेखालील दुसरी G20 वित्तमंत्री आणि सेंट्रल बँक गव्हर्नर बैठक आणि G20-संबंधित इतर कार्यक्रमांचे यजमानपद भूषवणे
3. जागतिक बँक विकास समिती आणि आंतरराष्ट्रीय नाणेनिधी समितीचे पूर्ण सत्र
4. जागतिक अर्थतज्ञ आणि विचारवंत यांच्याशी संवाद
5. विविध देश आणि आंतरराष्ट्रीय संघटनांबरोबर द्विपक्षीय बैठका
6. गोलमेज बैठकांमध्ये जागतिक स्तरावरील उद्योजक आणि गुंतवणूकदारांशी संवाद; आणि
7. भारतीय समुदायाबरोबर संवाद
वित्तमंत्री सीतारामन आणि भारतीय रिझर्व्ह बँकेचे गव्हर्नर शक्तिकांत दास 12-13 एप्रिल 2023 रोजी होणाऱ्या दुसऱ्या G20 वित्तमंत्री आणि सेंट्रल बँक गव्हर्नर बैठकीचे संयुक्त अध्यक्षपद भूषवतील. G20 सदस्य देश , 13 आमंत्रित देश आणि विविध आंतरराष्ट्रीय आणि प्रादेशिक संघटनांचे सुमारे 350 प्रतिनिधी उपस्थित राहणार असून विविध जागतिक समस्यांभोवती केंद्रित बहुपक्षीय चर्चांमध्ये सहभागी होतील.
दुसऱ्या G20 वित्तमंत्री आणि सेंट्रल बँक गव्हर्नर बैठकीत तीन सत्रे असतील:-
1. जागतिक अर्थव्यवस्था आणि आंतरराष्ट्रीय वित्तीय व्यवस्था
2. शाश्वत वित्त पुरवठा, वित्तीय क्षेत्र आणि आर्थिक समावेशकता ; आणि
3. आंतरराष्ट्रीय कर रचना
या वार्षिक स्प्रिंग मिटिंगच्या निमित्ताने वित्तमंत्री भारताच्या G20 अध्यक्षतेखालील परस्पर हिताच्या आणि सहकार्याच्या मुद्द्यांवर आणि क्षेत्रांवर चर्चा करण्यासाठी G20 देशांच्या वित्तमंत्र्यांशी आणि प्रमुख आंतरराष्ट्रीय संघटनांसह इतर प्रतिनिधीमंडळांच्या प्रमुखांबरोबर द्विपक्षीय बैठका घेतील.
11 एप्रिल 2023 रोजी एका उच्चस्तरीय बैठकीत, वित्तमंत्री, अमेरिकेच्या वित्त मंत्री जेनेट येलेन यांची भेट घेतील आणि परस्पर हिताच्या मुद्द्यांवर चर्चा करतील.
वाणिज्य आणि उदयोग मंत्रालय
नव्या व्यापार आणि भागीदारी करारासाठी  भारत आणि युरोपिअन मुक्त व्यापार संघटना यांनी उचलली आणखी पावले
पीयूष गोयल यांनी युरोपिअन मुक्त व्यापार संघटना प्रतिनिधींसोबत सर्वसमावेशक टीईपीएच्या उद्देशाने काम करण्यासाठीच्या व्यवस्थेबाबत केली चर्चा
भारत- युरोपिअन मुक्त व्यापार संघटना यांच्यातील टीईपीए संदर्भातील वाटाघाटी पुढे नेण्यात लक्षणीय प्रगती
नवी दिल्ली, 15 मे 2023
केंद्रीय वाणिज्य आणि उद्योग, ग्राहक व्यवहार आणि अन्न व सार्वजनिक वितरण, वस्त्रोद्योग मंत्री पीयूष गोयल आणि युरोपिअन मुक्त व्यापार संघटनेचे नेते यांच्यातील चर्चेच्या समारोपात जारी करण्यात आलेल्या प्रसिद्धीपत्रकातील मजकूर खालीलप्रमाणे आहे:
“भारत आणि युरोपिअन मुक्त व्यापार संघटना  यांनी व्यापार आणि आर्थिक भागीदारी कराराच्या  दिशेने लक्षणीय प्रगती केली आहे. ब्रसेल्स येथे आता झालेल्या मंत्रिस्तरीय बैठकीत वाणिज्य आणि उद्योग मंत्री पीयूष गोयल ; स्विस फेडरल कौन्सिलर आणि आर्थिक व्यवहार, शिक्षण आणि संशोधन फेडरल डिपार्टमेंट प्रमुख गाय परमेलिन; जिनिव्हा येथे आइसलँडच्या स्थायी दूतावासाचे स्थायी प्रतिनिधी राजदूत आयनार गुन्नारसन; लिंचेन्श्टाईचे जिनिव्हा येथील संयुक्त राष्ट्र,जागतिक व्यापार संघटना आणि ईएफटीए मध्ये स्थायी दूतावासाचे स्थायी प्रतिनिधी, राजदूत,कर्ट जेगर आणि, नॉर्वेच्या व्यापार, उद्योग आणि मत्स्यव्यवसाय मंत्रालयाचे विशेषज्ञ संचालक, एरिक अँड्रियास अंडरलँड यांनी सर्वसमावेषक टीईपीएच्या दिशेने काम करण्यासाठीच्या व्यवस्थेबाबत चर्चा केली. या दुसऱ्या मंत्रीस्तरीय बैठकीपूर्वी मागील आठवड्यात तज्ज्ञांच्या ऑनलाइन बैठका झाल्या होत्या.
भारत आणि युरोपिअन मुक्त व्यापार संघटना यांच्यातील व्यापार आणि आर्थिक भागीदारी करारासंदर्भात वाटाघाटी पुढे नेण्यात मंत्रिस्तरीय बैठक एक महत्त्वपूर्ण टप्पा ठरला. निष्पक्ष, न्याय्य आणि संतुलित करारासाठी विश्वास आणि एकमेकांच्या संवेदनशीलतेचा आदर करण्याच्या तत्त्वांवर चर्चा आधारित असण्याचे महत्त्व दोन्ही बाजूंकडून अधोरेखित केले गेले. भारत आणि ईएफटीए यांच्यातील टीईपीए लक्षणीय आर्थिक फायदे होऊ शकतात. जसे की एकात्मिक व लवचिक पुरवठा साखळी आणि दोन्ही बाजूंच्या व्यवसाय आणि व्यावसायिकांसाठी नवीन संधी निर्माण होऊन व्यापार आणि गुंतवणुकीचा ओघ वाढू शकतो, रोजगार निर्मिती आणि आर्थिक वाढ होऊ शकते.
टीईपीएशी संबंधित महत्तवपूर्ण मुद्द्यांवर सामायिक सामंजस्यासाठी येत्या काही महिन्यांत आणखी अनेक बैठका नियोजित करून प्रयत्न वाढवण्यास आणि त्यांची चर्चा नियमितपणे सुरू ठेवण्यास प्रतिनिधीमंडळाने सहमती दर्शवली.”Jaydevi PS/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
राष्ट्रपती कार्यालय
राष्ट्रपतींच्या हस्ते भोपाळ इथे 7 व्या आंतरराष्ट्रीय धर्म धम्म परिषदेचे उद्घाटन
राष्ट्रपती द्रौपदी मुर्मू यांनी आज  भोपाळ येथे सातव्या आंतरराष्ट्रीय धर्म धम्म परिषदेचे उद्घाटन केले. ''सांची बौद्ध -भारतीय ज्ञान अध्ययन विद्यापीठाच्या'' सहकार्याने इंडिया फाउंडेशनने या परिषदेतचे आयोजन केले होते.
भारतीय अध्यात्मातील महान वटवृक्षाची मुळे भारतात असून त्याच्या असंख्य शाखा आणि वेली जगभर पसरलेल्या आहेत, असे राष्ट्रपती यावेळी म्हणाल्या.
धर्म-धम्म ही संकल्पना भारतीय चेतनेचा मूळ आवाज आहे. आपल्या परंपरेत असे म्हटले आहे, “धर्यते अनेन इति धर्मः” – जे धारण करु तोच धर्म होय. त्याचबरोबर आपल्याला रूचते, तसेच वर्तन आपण इतरांबरोबर करणे म्हणजे धर्म होय. अशा धर्माच्या पायावरच संपूर्ण मानवता टिकून आहे. “वसुधैव कुटुंबकम”, म्हणजेच संपूर्ण जग एक कुटुंब आहे, अशी घोषणा भारत जागतिक मंचावर करतो, त्यावेळी तो पूर्वेकडील मानवतावादासाठी आपली वचनबद्धता घोषित करतो, असे राष्ट्रपती म्हणाल्या.
मानवाच्या दुःखाचे कारण जाणणे आणि त्या दुःखातून मुक्त होण्याचा मार्ग दाखवणे, हे पौर्वात्य मानवतावादाचे वैशिष्ट्य आहे. ते आजच्या युगात अधिक महत्त्वाचे झाले आहे. आपल्या धर्म-धम्माच्या परंपरेत सर्वांच्या कल्याणाची प्रार्थना आपल्या जीवनाचा एक भाग आहे. हे पौर्वात्य मानवतावादाचे सार आहे.
राष्ट्रपतींचे, संपूर्ण भाषण पाहण्यासाठी कृपया येथे क्लिक करा -